Motor Nissan RB

Motor Nissan RB je 2,0 – 3,0-litrový radový šesťvalcový štvordobý benzínový motor vyrábaný automobilkou Nissan v rokoch 1985 až 2004.
Obe verzie, DOHC a SOHC majú hliníkovú hlavu valcov. SOHC verzie majú 2 ventily na valec a DOHC verzie majú 4 ventily na valec; všetky výstupky vačkového hriadeľa riadia jeden ventil. Všetky motory RB majú remeňom poháňané vačkové hriadele a blok motora z liatiny. Väčšina turbo modelov mala turbodúchadlo s medzichladičom (okrem motorov RB20ET a RB30ET s jedným vačkovým hriadeľom) a väčšina má obehový blow-off ventil kvôli redukcii nárastu tlaku, keď je škrtiaca klapka zavretá.
Motor Nissan RB je odvodený zo šesťvalca Nissan L20A, ktorý má rovnaké vŕtanie a zdvih ako RB20.

RB24S

RB24S je veľmi raritný motor a nebol vyrábaný pre domáci japonský trh. Boli ním vybavené niektoré Nissany Cefiros s ľavostranným riadením. Mechanicky, RB24S kombinuje hlavu valcov z RB30E, blok motora z RB25DE/DET a kľukový hriadeľ z RB20DE/DET s 34 mm vysokými piestami.
Tento motor používal karburátory namiesto vstrekovacieho systému Nissan ECCS. V štandardnej forme s rozvodom OHC vyvíjal výkon 104 kW/141 koní pri 5000 otáčkach za minútu a krútiaci moment 197 Nm pri 3000 otáčkach za minútu.

RB26DETT N1

Motor RB26DETT N1 je upravená verzia motora RB26DETT, vyvinutá firmou Nismo (Nissan Motorsports) pre motoršportové súťaže Skupinu A a Skupinu N. Motor mal zlepšené vodné a olejové kanály v bloku motora. Piesty a vrchné piestne krúžky boli upravené na 1,2 mm. Motor N1 mal tiež upravené vačkové hriadele a turbodúchadlá. So zdokonalením výrobných technológií, ako zváranie a materiálové procesy je motor N1 teoreticky schopný dosiahnuť výkon aj 1400 kW/1900 koní.

RB26DETT Z2

Toto je motor, ktorý používal Nissan Skyline GT-R Z-Tune. Motor používal pevnejší blok motora RB26 N1, bol upravený dielmi Nismo na objem 2,8 L (vŕtanie 87,0 mm a zdvih 77,7 mm). Výsledkom bol výkon 368 kW/500 koní a krútiaci moment 540 Nm.

RB30DE

Tieto raritné motory boli používané v M30 Tommi Kaira na základe Skylinu R31 GTS-R. Upravený hlava valcov RB20DE bola spojená s blokom motora RB30E. Motor tak poskytoval výkon 177 kW/240 koní pri 7000 otáčkach za minútu a krútiaci moment 294 Nm pri 4800 otáčkach za minútu.

RB30DET

Nissan nevyrábal tento motor, ale názov odkazuje na prepĺňaný motor s blokom motora RB30E s rozvodom DOHC. Obyčajne tento hybrid v Austrálii používal RB30E oko ojnice pre kľukový čap spojené s hlavou RB25DE, RB25DET alebo RB26DETT a turbodúchadlom.
Hoci mal väčší zdvihový objem ako RB26DETT. maximálny možný počet koní má menší, ako bloku motora RB30 chýba vnútorné zaliate vystuženie motora RB26 a následné nedostatočné otáčky tak vysoký harmonický výstup ~7500 ot/min.

RB-X GT2 a RB28DET

Motor RB-X GT2 (dizajnovaný a postaveny firmou REINIK) je špeciálne vyrobený pre Nismo 400R. Rozdiel medzi týmto motorom a RB26DETT sú v tom, že motor má vŕtanie a zdvih (87,0 × 77,7 mm) čím sa zvýšil zdvihový objem na 2 771 cm³. Motor dáva výkon 331 kW/450 koní pri 6800 otáčkach za minútu a 469 Nm or pri 4400 otáčkach za minútu. Tento motor bol vyrábaný so zosilneným blokom a hlavou valcov, kovovým tesnením pod hlavou valcov, piestami s chladiacimi kanálmi, kovaným kľukovým hriadeľom a ojnicami, turbodúchadlom N1 so zosilneným mechanizmom, vysokoprietokovým vzduchovým filtrom, downpipe potrubím z nehrdzavejúcej ocele, a športovým katalyzátorom s nízkym odporom voči prúdiacim plynom. Väčšina z týchto úprav nebola dostupná pre motor RB26DETT. REINIK tiež vyrobil 20 motorov RB28DET, ktoré maali základ v motore RB25DET z modelu Skyline R33. Tieto motory boli objednané sieťou Prince Nissan Dealership pre špeciálnu edíciu R33 GT25t zvanú 280 Type-MR. Motor bol postavený pre výšší krútiaci moment a výkon obmedzený na 300 koní.